open-index/open-wikipedia-markdown huggingface dataset:
Մարդասպանները (ֆիլմ, 1956)

«**Մարդասպանները**» (), խորհրդային և ռուս կինոռեժիսոր Անդրեյ Տարկովսկու և նրա համակուրսեցիներ Մարիկա Բեյկուի և Ալեքսանդր Գորդոնի 1956 թվականի ուսանողական ֆիլմը։ Ֆիլմը հիմնված է Էռնեստ Հեմինգուեյի «Մարդասպանները» պատմվածքի վրա, որը գրվել է 1927 թվականին։ Սա Տարկովսկու առաջին ֆիլմն է, որը նկարահանվել էր, երբ նա Գերասիմովի անվան կինեմատոգրաֆիայի ինստիտուտի (ՎԳԻԿ) ուսանող էր։

## Սյուժե
«Մարդասպանները» Էռնեստ Հեմինգուեյի կարճ պատմվածքի էկրանավորումն է։ Պատմությունը բաժանված է երեք տեսարանների։ Առաջին և երրորդ տեսարանների ռեժիսորներն էին Բեյկուն և Տարկովսկին, երկրորդը՝ Գորդոնը։

Առաջին տեսարանում Նիք Ադամսը (Յուլի Ֆայթ) հետևում է երկու գանգստերների (Վալենտին Վինոգրադով և Վադիմ Նովիկով)՝ սև վերարկուներով և սև գլխարկներով, որոնք մտնում են փոքրիկ քաղաքի ճաշարան, որտեղ Ադամսը ճաշում է։ Նրանք սեփականատիրոջը՝ Ջորջին (Ալեքսանդր Գորդոն) ասում են, որ փնտրում են բռնցքամարտիկ Օլե Անդրեսոնին և ցանկանում են սպանել նրան։ Նրանք կապում են Նիք Ադամսին և խոհարար Սեմին և սպասում են, թե երբ կհայտնվի Օլե Անդրեսոնին։ Երեք այցելուներ մտնում են ռեստորան, սակայն Ջորջը նրանց դուրս է հանում։ Այցելուներից մեկին մարմնավորում է Տարկովսկին, ով սուլում էր «Lullaby of Birdland» երգը։

Երկրորդ տեսարանը ցույց է տալիս, որ Նիք Ադամսը այցելում է Օլե Անդրեսոնին (Վասիլի Շուկշին) իր ապաստարանում՝ փոքրիկ սենյակում։ Նա զգուշացնում է Անդրեսոնին երկու գանգստերների մասին, բայց Անդրեսոնը հաշտվել է իր ճակատագրի հետ և չի ցանկանում փախչել։

Երրորդ տեսարանը ցույց է տալիս, որ Ադամսը վերադառնում է ճաշարան և սեփականատիրոջը տեղեկացնում Անդրեսոնի որոշման մասին։

## Դերասանական կազմ
* Յուլի Ֆայթ՝ Նիք Ադամս
* Ալեքսանդր Գորդոն՝ Ջորջ
* Վալենտին Վինոգրադով՝ Ալ
* Վադիմ Նովիկով՝ Մաքս
* Յուրի Դուբրովին՝ 1-ին հաճախորդ
* Անդրեյ Տարկովսկի՝ 2-րդ հաճախորդ
* Վասիլի Շուկշին՝ Օլե Անդրեսոն
* Էրմենգելդ Կոնովալով՝ խոհարար Սեմ

## Արտադրություն
Ուսանողները ստիպված էին աշխատել ֆիլմերի վրա երկու-երեք հոգանոց խմբերով՝ ՎԳԻԿ կինոդպրոցում սարքավորումների պակասի պատճառով։ Անդրեյ Տարկովսկին և Ալեքսանդր Գորդոնը Մարիկա Բեյկուին խնդրել են աշխատել իրենց հետ։ Էռնեստ Հեմինգուեյի պատմվածքի էկրանավորման գաղափարը պատկանում էր Տարկովսկուն։ Բոլոր դերակատարները ՎԳԻԿ-ի ուսանողներ էին, իսկ տեսախցիկով և լուսավորությամբ զբաղվել են ուսանողներ Ալֆրեդո Ալվարեսը և Ալեքսանդր Ռիբինը։

Ռեկվիզիտները բերվել են ուսանողների կողմից իրենց տներից, ինչպես նաև հարազատներից և ընկերներից։ Ֆիլմը բարձր գնահատանքի է արժանացել Բեյկուի, Գորդոնի և Տարկովսկու պրոֆեսոր և դասախոս Միխայիլ Ռոմի կողմից։

## Ծանոթագրություններ

## Արտաքին հղումներ
* 
*  (Անգլերեն ենթագրերով)

Կատեգորիա:1950-ականների ռուսերեն ֆիլմեր
Կատեգորիա:1956 ֆիլմեր
Կատեգորիա:Անդրեյ Տարկովսկի
Կատեգորիա:Անդրեյ Տարկովսկու ֆիլմեր
Կատեգորիա:Էռնեստ Հեմինգուեյի ստեղծագործությունների էկրանավորումներ
Կատեգորիա:Խորհրդային դրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:1956 դրամա ֆիլմեր
Կատեգորիա:1950-ականների խորհրդային ֆիլմեր
Սոն Յու

**Սոն Յու** (,  ), Պատերազմող պետությունների ուշ շրջանի չինացի բանաստեղծ, հայտնի է որպես Չուչիի մի շարք բանաստեղծությունների ավանդական հեղինակ։ Սոն Յուին սովորաբար վերագրվող «Չուի հատվածներ» շարքից բանաստեղծություններից են «Ջիու Բիան» բաժնում գտնվողները։ Նաև Սոն Յուին վերագրվում են մի քանի «ֆու»՝ հավաքված 6-րդ դարի «Վեն Սյուան» գրական անթոլոգիայում։

## Կենսագրություն
Սոն Յուի մասին կենսագրական տեղեկատվությունը ավելի շատ անեկդոտային է, քան իսկապես պատմական, և Սոնի կյանքի մասին քիչ հավաստի տեղեկություններ կան։ Պատմական աղբյուրները համաձայն են, որ Սոնը Չու նահանգից էր և ծնվել է Յան քաղաքում (ժամանակակից Յիչեն, Հուբեյ նահանգ) և ապրել է Չուի թագավոր Սյանի օրոք (մոտ 298–263 մ.թ.ա.)։

## Աշխատանքներ
Համաձայն «Հանի գրքի» գրականությունն ու արվեստը ընդգրկող բաժնի՝ Սոնը գրել է 16 ստեղծագործություն, բայց դրանցից միայն 14-ն է փոխանցվել սերունդներին, օրինակ՝ «Ջիու Բիան» և «Դենգթուզի Հաոսե Ֆու» (): Այնուամենայնիվ, բացառությամբ «Ջիու Բիանի» անորոշ է, արդյոք այս գործերը իրականում գրվել են Սոնի կողմից թե ոչ։ «Չու Սի» հայտնի անթոլոգ և մեկնաբան Վան Յին նույնպես «Ժաո Հուն» (Հոգու կանչը) վերագրում է Սոն Յուին։ Որպես *ցիֆու*-ի գրող, Սոնը Ցյու Յուենի կատարյալ իրավահաջորդն էր իր յուրօրինակ ոճով։ Սոն Յուին վերագրվող «ֆու» բանաստեղծություններում Վեն Սյուանի գրական անթոլոգիայում, որը կազմվել է Սյաո Տոնի կողմից (501–531), բանաստեղծությունները հայտնվում են Սոն Յուի և Չուի թագավոր Սյանի միջև ենթադրյալ երկխոսության համատեքստում, որում թագավորը «ֆու» է խնդրում որոշակի թեմայի շուրջ։ Սոնի անունը վաղուց դրվել է Ցյու Յուինի անվան հետ որպես «Ցյու-Սոն»։ Սոն Յուի հիմնական ներդրումը դասական չինական պոեզիայի մեջ կարելի է համարել բնության թեմայի զարգացումը` ներհատուկ պաթոսի հետ մեկտեղ։ Բացի նրանից, որ գալիք դարերում չինացի բանաստեղծների համար հարուստ աղբյուր են վկայում, շատ չինական արտահայտություններ, որոնք դեռ լայնորեն օգտագործվում են այսօր, կարելի է գտնել նրա բանաստեղծություններում։

## Ծանոթագրություններ

## Արտաքին հղումներ
* 

Կատեգորիա:Անտիկ դարաշրջանի գրողներ
Կատեգորիա:Չինաստանի պատմություն
Կատեգորիա:Չինացի բանաստեղծներ
Տրոնդես

**Տրոնդես** (), ֆրանսիական կոմունա՝ Գրանդ Էստ շրջանի Մյորթ և Մոզել դեպարտամենտում։

## Աշխարհագրություն
Տարածքի միջին բարձրությունը 264 մետր է, իսկ մակերեսը՝ 1245 հեկտար։ Տարածքի 48%-ը անտառներ են, 50%-ը՝ մարգագետիններ և վարելահողեր։

Գտնվում է երկու հովիտների միացման վայրում։ Արևելքից սահմանափակվում է Տերրուին գետով, իսկ հյուսիսից և հարավից Ֆուգի, Լյուսիի և Լագնիի անտառներով, որոնք գտնվում են 355-ից 365 մ բարձրության վրա։

Ինչպես Թուլուզի այլ շրջաններ, Տրոնդեսը եղել է կավի մշակման կենտրոն՝ հաշվի առնելով ջրի և տարբեր հումքերի առկայությունը։

## Տեղանվան ծագում
Տեղանունն առաջին անգամ հանդիպել է 10-րդ դարում՝ *Trondolae* տարբերակով, սակայն ծագումը անհասկանալի է։ Հանդիպում են նաև Trondolæ, Alodium de Trondis, De Trundlis (1157), Trundles (1181), Trondeles (1180), Molendinum apud Trundes (1220), Ecclesia de Trondes (1402) տարբերակները։

## Ուրբանիզացիա
### Տիպ
Տրոնդեսը գյուղական համայնք է, քանի որ այն դասվում է ցածր կամ շատ ցածր խտություն ունեցող համայնքների շարքին՝ ըստ INSEE կազմակերպության սահմանած մունիցիպալ խտության դասակարգման ցուցակի։

### Հողերի օգտագործում
Ինչպես ներկայացվում է եվրոպական կենսաֆիզիկական հողօգտագործման տվյալների բազայում (Corine Land Cover), այս տարածքում նշանավորվում է առավելապես գյուղատնտեսական նշանակության հողերով (49.7% 2018 թվականին ՝ 1990 թվականի 47,4% համեմատությամբ)։

2018 թվականի դրությամբ՝  հողերի տիպերի բաշխվածությունը հետևյալն է՝

# Անտառներ (48,2%),
# Վարելահողեր (29.7%), 
# Խոտհարքներ (16%),
# Մշտական ​​մշակաբույսեր (4%), 
# Բնակեցված տարածքներ (2,1%)

## Դեմոգրաֆիա
Բնակչության թվի փոփոխությունները հայտնի են 1793 թվականից անցկացվող մարդահամարների միջոցով։

10․000-ից պակաս բնակիչ ունեցող համայնքների համար մարդահամարային հետազոտություններ կատարվում են հինգ տարին մեկ անգամ, իսկ միջանկյալ տարիների համար գնահատվում է ինտերպոլացիայի կամ էքստրապոլացիայի միջոցով։

Այս շրջանի համար նոր համակարգով առաջին սպառիչ մարդահամարն իրականացվել է 2005 թվականին։

## Տնտեսություն
### Գյուղատնտեսություն

Տնտեսության առաջնային հատվածը, բացի գյուղատնտեսությունից և անասնաբուծությունից, ներառում է անտառտնտեսությունը և ձկնորսությունը։

Ըստ գյուղատնտեսության նախարարության ներկայացրած տվյալների (2010 թվական), Տրոնդե շրջանի տնտեսություն կրում է գյուղատնտեսական ուղղվածություն (նախկինում գերակշռել է հողագործությունը)։

## Տեղական մշակույթ և ժառանգություն
### Տեսարժան վայրեր
մինի|Սալիկների արտադրման գործարան<center>.</center>
մինի|<center>Սալիկների արտադրման գործարան, 1991.</center>
* Գալո-հռոմեական ոճի շատրվաններ, որոնք այժմ էլ գործում են։
* Ամրոց, որը կառուցվել է 1875 կամ 1878 թվականներին, փոփոխությունների է ենթարկվել 1888 թվականին։
* 19-րդ դարի սալիկների հին գործարան, որը 1983 թվականին դասակարգվել է որպես պատմական շինությունների շարքին, իսկ ավերվածության պատճառով հանվել է 2006 թվականին։
* 15-րդ դարի եկեղեցի։

## Ծանոթագրություններ

Կատեգորիա:Ֆրանսիայի համայնքներ
Կատեգորիա:Ֆրանսիայի վարչական բաժանում
Կատեգորիա:Ֆրանսիայի քաղաքներ
Հերպեսային էզոֆագիտ

**Հերպեսային էզոֆագիտ,** հերպես սիմպլեքս վիրուսով (HSV) հարուցված կերակրափողի վարակ է։

Հիվանդությունն առավել հաճախ հանդիպում է իմունային անբավարարությամբ հիվանդների մոտ, ինչպիսիք են՝ քիմիոթերապիա ստացած հիվանդները, իմունոսուպրեսիան օրգանների փոխպատվաստման ժամանակ և ՁԻԱՀ-ի դեպքում, հերպեսային էզոֆագիտը կարող է առաջանալ նաև իմունոկոմպետենտ մարդկանց մոտ։

## Նշաններ և ախտանիշներ
Հերպեսային էզոֆագիտի կլինիկական նշաններից են՝ ցավ ուտելիս և կլման ակտի հետ կապված խնդիրներ։ Այլ ախտանշաններից կարող են լինել կերակրափողով սննդի անցման դժվարություններ, զկռտոց, քաշի կորուստ, ջերմության բարձրացում և հազվադեպ դեպքերում  ստամոքս-աղիքային տրակտի վերին հատվածի արյունահոսություն, ինչպես նշված է վերևում գտնվող նկարում՝ տրախեոէզոֆագեալ ֆիստուլա։ Հաճախ կարելի է տեսնել հերպեսանման ախտահարումներ բերանում և շուրթերի վրա։

## Ախտորոշում
[մինի|Հերպեսային էզոֆագիտի [Կենսազննում|բիոպտատի միկրոսկոպիկ պատկեր]]
Էնդոսկոպիան հաճախ հայտնաբերում է խոցեր ամբողջ կերակրափողի երկարությամբ, սակայն նորմալ տեսք ունեցող լորձաթաղանթով։ Ծանր դեպքերում խոցերը կարող են միավորվել և հազվադեպ դեպքերում ունենալ սև տեսք, որը հայտնի է որպես սև կերակրափող։ Թեև հերպեսային էզոֆագիտի ախտորոշումը կարելի է եզրակացնել կլինիկորեն, սակայն ճշգրիտ ախտորոշել կարելի միայն էնդոսկոպի ժամանակ վերցված բիոպսիաների միջոցով՝ մանրադիտակային հետազոտությամբ պաթոլոգի կողմից։ Կեղծ բացասական արդյունքներ կարող են առաջանալ, եթե բիոպսիաները վերցվեն խոցից, այլ ոչ թե խոցի եզրից, քանի որ հարուցչի մասնիկները գտնվում են կենսունակ էպիթելի բջիջներում։ Վիրուսային հյուսվածքի կուլտուրան ամենաճշգրիտ միջոցն է ախտորոշելու համար։

### Տարբերակիչ ախտորոշում
Նմանատիպ դրսևորում կարող են ունենալ ցիտոմեգալովիրուսի, ջրծաղկի վիրուսի, ինչպես նաև կերակրափողի ՄԻԱՎ վարակի ժամանակ։ Հյուսվածքների կուլտուրան տարբեր վիրուսային հարուցիչները տարբերակելու ամենաճշգրիտ միջոցն է։ Կաուստիկ էզոֆագիտ՝ դեղահաբերով հարուցված, ինչպես նաև սնկային էզոֆագիտը կարող են ունենալ նմանատիպ կլինիկական պատկերներ։

## Կանխարգելում
Հերպես սիմպլեքս վիրուսը սովորաբար հայտնաբերվում է մարդկանց մոտ, սակայն հազվադեպ է հանգեցնում համակարգային դրսևորումների։ ՄԻԱՎ-ի ճնշումը հակառետրովիրուսային դեղամիջոցներով, իմունոպրեսիվ դեղամիջոցների մոնիտորինգը կանխարգելման կարևոր միջոցներից են։ Կարելի է դիտարկել հակավիրուսային պրոֆիլակտիկա, օրինակ՝ ամենօրյա ացիկլովիրը իմունային անբավարարությամբ անձանց մոտ:

## Բուժում
Կարող են օգտագործվել հակավիրուսային դեղամիջոցներ, ինչպիսիք են ացիկլովիր, ֆամցիկլովիր կամ վալացիկլովիր։ Ներերակային ացիկլովիրը նախատեսված է այն հիվանդների համար, ովքեր ցավից չեն կարողանում կուլ տալ դեղահաբը, ինչպես նաև հերպեսի այլ համակարգային դրսևորումներով կամ խիստ իմունային անբավարարությամբ անձանց համար:

## Ծանոթագրություն

Կատեգորիա:Կերակրափողի հիվանդություններ
Կատեգորիա:Մարսողական համակարգի հիվանդություններ
Կատեգորիա:Վիրուսային վարակներ
Մինգ կայսրության տիրակալների դամբարաններ

**Մինգ կայսրության տիրակալների դամբարաններ** կամ **[[Մին դինաստիա|Մինգ]] Ջուսան դամբարան (, Մինգ դինաստյայի 13 դամբարաններ)**,  Չինական Մինգ կայսրության (XV–XVII դդ.) տասներեք կայսրերի դամբարանների համալիր (սկսած երրորդ կայսր Չժու Դիից)։ Դամբարանային համալիրը գտնվում է Պեկինի Չանգփին թաղամասի Տյանշոու լեռների լանջերին, քաղաքի կենտրոնից 42 կմ հյուսիս-արևմուտք։ Առաջին դամբարանը եղել է Չանգլինգի դամբարանը, որի շինարարությունը սկսել է 1409 թվականին։

Նեկրոպոլիսի տարածքը մոտ 40 կմ քառակուսի է։

Այս դամբարանային համալիրը Մինգ և Ցին դինաստիաների համաշխարհային ժառանգության գերեզմանների հիմնական բաղադրիչներից մեկն է, որը ներառում է նաև առաջին Մինգ կայսր Չժու Յուանժանգի Սյաոլինգ դամբարանը (նրա մայրաքաղաք Նանջինգի մոտ), նաև Մինգի մի քանի այլ գործիչների դամբարաններ ևս, որոնցից է նաև Ցին կայսրերի դամբարանները Մանջուրիայում և Պեկինի մոտակայքում։ Հատկանշական է, որ երկրորդ Մինգ կայսր Չժու Յունվենը դամբարան չունի, քանի որ նա հեռացվել է երրորդ կայսր Չժու Դիի կողմից։

Թաղման վայրը ընտրել է կայսր Չժու Դինի կողմից, երբ նա Չինաստանի մայրաքաղաք Նանջինգից տեղափոխել է Պեկին։ Նրան դուր է եկել այն փաստը, որ տեղանքը պաշտպանված է եղել լեռնաշղթաներով։ Կայսերական դամբարանների գտնվելու վայրը նույնպես ֆեն-շուիի սկզբունքների դրսեվորումն է։
մինի|Քառակուսի տաղավար՝ դամբարանի մուտքի մոտ կանգնեցված կրիայի ստելայով։ (Նանկինում Սիֆանչենի տաղավարի նմանակը)
Տասներեք դամբարանները գտնվում են նույն վայրում, ցանկապատված են բարձր պարիսպներով ունեն ընդհանուր մեկ «սրբազան ճանապարհ» (շենդաո), որի երկայնքով տեղադրված են իրական և առասպելական կենդանիների արձաններ։ Առանձին առանձին ցանկապատվել են նաև կայսրերի դամբարանները։

1644 թվականին Մանջուսների կողմից Պեկինի գրավումից հետո համալիրը մասամբ ավերվել է։ 18-րդ դարի կեսերին կատարվել է վերակառուցման աշխատանքներ։

20-րդ դարում հնագետների կողմից բացվել և հետազոտվել է երեք դամբարան, սակայն 1989 թվականին համալիրի տարածքում հնագիտական ​​հետազոտությունները դադարեցվել են և դրանից հետո չեն վերսկսվել։

## Նշումներ


## Արտաքին հղումներ
* Դամբարանների պաշտոնական կայք
* Էքսկուրսիա «Մին դինաստիայի կայսրերի դամբարաններ»

Կատեգորիա:Դամբարաններ
Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Համաշխարհային ժառանգություն
Կատեգորիա:Համաշխարհային ժառանգություն Չինաստանում
Կատեգորիա:Չինաստանի հուշարձաններ
Կատեգորիա:Չինաստանի ճարտարապետություն
Կատեգորիա:Չինաստանի պատմություն
Կատեգորիա:Չինաստանի տեսարժան վայրեր
Կատեգորիա:Պեկին
Սեն Սևերի ապոկալիպսիս

մինի|350x350փքս| Բեատուս դը Սեն-Սևեր, Մարդու Որդու տեսիլքը. Փարիզ, BNF, Ms. Lat.. 8878, fols. 121v-122r
**Սեն-Սևերի ապոկալիպսիս**, հայտնի է նաև **Saint-Sever Beatus** վերնագրով (Paris, Bibliothèque Nationale, MS lat. 8878), 11-րդ դարի ռոմանական ոճով պատկերազարդված ձեռագիր, որը պատրաստվել է Գասկոնիայի դքսությունում (ներկայիս Ֆրանսիայի հարավարևմտյան մասում ընկած Լանդեր դեպարտամենտում) գործած Սեն-Սևերի աբբայության գրչատանը, 1028-1072 թվականներին այդ աբբայության վանահայրը եղած Գրիգոր Մոնթաների ղեկավարությամբ։ Ենթադրվում է, որ ձեռագիրը նկարազարդած հիմնական ծաղկողն ու դպիր-գրիչը եղել է Ստեֆանուս Գարսիան (ով ստորագրել է իր անունը 6-րդ ֆոլիոյում)։ Նրան աշխատակցել են այլ մանրանկարիչներ, որոնց անունները մեզ չեն հասել։ Այս մատյանը համարվում է Արևմտյան Եվրոպայի գրքի միջնադարյան մանրանկարչության վառ նմուշներից մեկը։

Ձեռագիրը պարունակում է Բեատուս Լիեբանացու *Ապոկալիպսիսի մեկնություն* աշխատությունը, որը գրվել է մոտավորապես 785 թվականին և բազմաթիվ ընդօրինակումներ ունեցել,  Սուրբ Հիերոնիմոսի հեղինակած *Դանիելի մեկնությունը* և Սուրբ Իլդեֆոնսուսի՝ Կույս Մարիամ տրակտատը։ Ձեռագրի առանձին հատվածներ ցուցադրված են Սեն-Սևերում գործող Յակոբինների թանգարանում։

## Պատկերասրահ

Պատկեր:Frontispice-du-Beatus_medium.jpg|alt=Frontispiece of the Beatus|Beatus-ի ֆրոնտսպիսը
Պատկեր:Alpha-premiere-revelation-a-St-Jean_medium.jpg|alt=Decorated initial|Զարդանկարված ինիցիալ
Պատկեր:Genealogie-du-Christ_medium.jpg|alt=Genealogy of Jesus Christ|Հիսուս Քրիստոսի ծագումնաբանությունը
Պատկեր:ApocalypseStSeverFol026vJohnRecievesRev.jpg|alt=Angel transmitting the revelation of the apocalypse to John|Հրեշտակը փոխանցում է ապոկալիպսիսի հայտնությունըՀովհաննեսին
Պատկեր:ApocalypseStSeverFol137vRainFireBlood.jpg|alt=Rain of fire and blood|Կրակի և արյան անձրև
Պատկեր:ApocalypseStSeverFol148vHorsesWithHeadsOfLions2.jpg|alt=Four Horsemen| Չորս ձիավոր
Պատկեր:Le-Deluge_medium.jpg|alt=The Deluge| Ջրհեղեղը
Պատկեր:L-oiseau-victorieux-du-serpent_medium.jpg|alt=Bird victorious over the serpent|Թռչունը հաղթում է օձին
Պատկեր:Apparition-de-Dieu_medium.jpg|alt=Christ in Majesty| Քրիստոսը փառքի մեջ
Պատկեր:Saint-Sever_Beatus_f._202v_-_Pit_-_crop.jpg|alt=Angel throwing a dragon into the abyss|Հրաեշտակը վիշապին գցում է անդունդ


## Ծանոթագրություններ

## Գրականություն
* Православная энциклопедия

## Արտաքին հղումներ
* Տեղեկություններ և բազմաթիվ նկարներ
* Ֆաքսիմիլային հրատարակություն ՝ Ապոկալիպսիսի մեկնաբանության վերաբերյալ տեղեկություններով և նմուշօրինակ նկարազարդումներով

Կատեգորիա:Գրքեր այբբենական կարգով
Կատեգորիա:Ռոմանական արվեստ
Կատեգորիա:Ձեռագրեր
Կատեգորիա:Կրոնական գրքեր
Անդրոլոգիա

**Անդրոլոգիա** (հին հունարենից՝ ἀνήρ, anēr, գենիտիվ ἀνδρός, andros «մարդ» և -λογία, -logia) բժշկական մասնագիտության անուն, որը վերաբերում է տղամարդկանց առողջությանը, մասնավորապես՝ կապված է տղամարդկանց վերարտադրողական համակարգի և ուրոլոգիական խնդիրների հետ, որոնք հատուկ են հենց տղամարդկանց։ Այն գինեկոլոգիայի անալոգն է, որը զբաղվում է կանանց առողջությանը հատուկ բժշկական խնդիրներով, հատկապես վերարտադրողական և ուրոլոգիական առողջությանը վերաբերող հարցերով։

## Գործընթաց
Անդրոլոգիան ներառում է սեռական օրգանները պատող  շարակցական հյուսվածքների անոմալիաները, ինչպես նաև բջիջների ծավալի փոփոխությունները, ինչպիսիք են սեռական օրգանների հիպերտրոֆիան կամ մակրոգենիտոսոմիան։

Վերարտադրողական և ուրոլոգիական տեսանկյուններից տղամարդու համար հատուկ բժշկական և վիրաբուժական պրոցեդուրաները ներառում են վազէկտոմիան, վազովազոստոմիան (վազէկտոմիայի հակադարձ պրոցեդուրաներից մեկը), օրխիդոպեքսիան, թլպատումը, սերմի կրիոպահպանումը, սերմի վիրաբուժական ստացումը, սերմնահեղուկի հետազոտությունը, սերմնահեղուկի պատրաստումը օժանդակ վերարտադրողական տեխնոլոգիաների (ՕՎՏ) համար, ինչպես նաև միջամտությունները տղամարդկանց միզասեռական խանգարումների պարագայում, ինչպիսիք են հետևյալները.

## Պատմություն
Ի տարբերություն գինեկոլոգիայի, որն ունի բժշկական խորհրդի հավաստագրման բազմաթիվ ծրագրեր ամբողջ աշխարհում, անդրոլոգիան չունի։ Անդրոլոգիան որպես առանձին մասնագիտություն ուսումնասիրվել է միայն 1960-ականների վերջից. այդ թեմայով առաջին մասնագիտացված ամսագիրը գերմանական «*Andrologie*» պարբերականն էր (այժմ կոչվում է «*Andrologia»*), որը հրատարակվում է 1969 թվականից։ Հաջորդ մասնագիտացված ամսագիրը, որն ընդգրկում էր ինչպես հիմնական, այնպես էլ կլինիկական անդրոլոգիան, «*International Journal of Andrology»* էր, որը հիմնադրվել է 1978 թվականին և դարձել Անդրոլոգիայի եվրոպական ակադեմիայի պաշտոնական ամսագիրը 1992 թվականին։ 2012 թվականին այս երկու հասարակական ամսագրերը միավորվեցին ոլորտում մեկ առաջնակարգ ամսագրի մեջ, որը կոչվում էր «Andrology», իսկ առաջին համարը լույս տեսավ 2013 թվականի հունվարին։

## Տես նաև
* Վերարտադրողական առողջություն
* Ուրոլոգիա

## Ծանոթագրություններ

Կատեգորիա:Գինեկոլոգիա
Կատեգորիա:Սեռական առողջություն
Կատեգորիա:Սեռական օրգաններ
Կատեգորիա:Սեռականություն
Կատեգորիա:Վերարտադրողական առողջություն
Լուկրեցիա Բորջիա (այլ կիրառումներ)

**Լուկրեցիա Բորջիա**, կարող է վերաբերել՝
* Լուկրեցիա Բորջիա - Հռոմի պապ Ալեքսանդր VI-ի և նրա սիրուհի Վանոցցա դեի Կատանեիի անօրինական դուստրը,
* «Լուկրեցիա Բորջիա» - իտալացի երգահան Գաետանո Դոնիցետտիի օպերա երկու գործողությամբ նախերգով,
* «Լուկրեցիա Բորջիա» - անգլիացի պրեռաֆայելիտ նկարիչ Դանթե Գաբրիել Ռոսսետտիի ջրաներկ նկարը՝ ստեղծված 1860-1861 թվականներին։
Օրփեոս (այլ կիրառումներ)

**Օրփեոս**, կարող է վերաբերել՝
* Օրփեոս - լեգենդար երգիչ և երաժիշտ հին հունական դիցաբանությունում,
* «Օրփեոս» - իտալացի երգահան Կլաուդիո Մոնտեվերդիի օպերա (favola in musica) նախախաղով և հինգ գործողությամբ,
* Օրփեոս թատրոն (Լոս Անջելես) - գտնվում է Լոս Անջելեսի Բրոդվեյ կենտրոնական փողոցում,
* Օրփեոս (թատրոն) - մանկական երաժշտական օրինակելի թատրոն, ստեղծվել է 1994 թվականին Նադեժդա Եֆիմովնա Վանչուգովայի կողմից Բրյանսկում,
* «Օրփևս» - Ժան Կոկտոյի սյուրռեալիստական կինոֆանտազիան (1950 թ.), որն ստեղծվել է Օրփևսի առասպելի հիման վրա,
* (3361) Օրփեուս - աստերոիդ ապոլոնի ընտանիքում։
Ռուսլան և Լյուդմիլա (այլ կիրառումներ)

**Ռուսլան և Լյուդմիլա**, կարող է վերաբերել՝
* Ռուսլան և Լյուդմիլա - Ալեքսանդր Սերգեևիչ Պուշկինի առաջին ավարտուն պոեմը,
* «Ռուսլան և Լյուդմիլա» - ռուս կոմպոզիտոր Միխայիլ Գլինկայի օպերա հինգ գործողությամբ,
* «Ռուսլան և Լյուդմիլա» - «հինգ գործողությամբ մեծ կախարդական-հերոսական բալետ», բեմադրվել է պարուսույց Ադամ  Գլուշկովսկու կողմից կոմպոզիտոր Ֆրիդրիխ Շոլցի երաժշտությամբ,
* «Ռուսլան և Լյուդմիլա» - Ալեքսանդր Պտուշկոյի սովետական երկսերիանոց ֆիլմ, նկարահանվել է 1972 թվականին «Մոսֆիլմ» կինոստուդիայում,
* Գողացված արքայադուստրը։ Ռուսլան և Լյուդմիլա - ֆենտեզի ժանրի ուկրաինական լիամետրաժ եռաչափ մուլտֆիլմ։
Կաթնառատ (այլ կիրառումներ)

**Աղանուս** անունը կարող է վերաբերել

* Կաթնառատ՝ գյուղ Հայաստանի Լոռու մարզի Տաշիր համայնքում,
* Կաթնառատ՝ գյուղ Հայաստանի Սյունիքի մարզի Քաջարան համայնքում։
Տրիստան և Իզոլդա (այլ կիրառումներ)

**Տրիստան և Իզոլդա**, կարող է վերաբերել՝
* Տրիստան և Իզոլդա - միջնադարյան 12-րդ դարի ասպետական վեպի առասպելական հերոսներ,
* Տրիստանի և Իզոլդայի սիրավեպը - ֆրանսիական անանուն ասպետական վեպ, որ հին ֆրանսերենով արձակ ստեղծվել է մի քանի հեղինակների կողմից 18-րդ դարի առաջին կեսերին կելտական լեգենդների հերոսներ Տրիստանի և Իզոլդայի մասին,
* «Տրիստան և Իզոլդա» - գերմանացի երգահան Ռիխարդ Վագների օպերա երեք գործողությամբ։
Կաթնառատ (Սյունիքի մարզ)

**Կաթնառատ**, գյուղ Հայաստանի Սյունիքի մարզի Քաջարան համայնքում։

## Աշխարհագրություն
Գտնվում է Փուխրուտ գետակի վերին ավազանում՝ ծովի մակարդակից 2000 մետր բարձրության վրա։

Քաջարան համայնքի վարչական կենտրոն Քաջարան քաղաքից հեռու է 18 կմ։

## Պատմություն
Կաթնառատ գյուղը տևական ժամանակ «Հայաստանի Հանրապետության վարչատարածքային
բաժանման մասին» օրենքով չէր համարվում առանձին բնակավայր։ Օրենքի փոփոխությունից հետո այն ստացավ գյուղի կարգավիճակ։ Մինչ այդ ընդգրկված էր Լեռնաձոր գյուղի կազմում։

## Բնակչություն
Կաթնառատի բնակիչներն այնտեղ են հաստատվել Վերին Հանդ, Փուխրուտ գյուղերից, ինչպես նաև Արցախից։

## Տնտեսություն
Բնակչությունը հիմնականում զբաղվում է անասնապահությամբ և դաշտավարությամբ։

## Ծանոթագրություններ

Կատեգորիա:Սյունիքի մարզի գյուղեր
Կատեգորիա:Քաջարան համայնքի բնակավայրեր
Լուի Բրյուս

**Լուի Էդվարդ Բրյուս** (), ամերիկացի քիմիկոս, Կոլումբիայի համալսարանի քիմիայի պրոֆեսոր։ Նա կոլոիդային կիսահաղորդչային նանոբյուրեղների՝ քվանտային կետերի, հայտնության համահեղինակ է։ 2023 թվականին նա արժանացել է քիմիայի Նոբելյան մրցանակի։

## Վաղ կյանք և կրթություն
Լուի Յուջին Բրյուսը ծնվել է 1943 թվականին Քլիվլենդում, Օհայո, ԱՄՆ։ Ավագ դպրոցի ընթացքում, նա հետաքրքրվել է քիմիայով և ֆիզիկայով։

1961 թվականին նա ընդունվել է Ռայսի համալսարան։ 1965 թվականին նա ավարտել է Ռայսը՝ քիմիայի, ֆիզիկայի և մաթեմատիկայի բակալավրի աստիճանով, այնուհետև, իր դոկտորական հետազոտությունները շարունակելու համար, տեղափոխվել է Կոլումբիայի համալսարան։ Ատենախոսության պատրաստման ընթացքում, նա աշխատել է նատրիումի յոդիդի գոլորշիների ֆոտոդիսոցիացիայի վրա։ 1969 թվականին, քիմիական ֆիզիկայի դոկտորի աստիճանը ստանալուց հետո, Բրյուսը վերադարձավ նավատորմ՝ որպես լեյտենանտ և Միացյալ Նահանգների ռազմածովային հետազոտական լաբորատորիայում ծառայեց որպես գիտական շտաբի սպա։

1973 թվականին, Բրյուսը մշտապես լքեց նավատորմը և միացավ Բելլի լաբորատորիային, որտեղ նրա կատարած հետազոտությունները հանգեցրին քվանտային կետերի հայտնաբերմանը։  1996 թվականին Բրյուսը լքեց Բելլի լաբորատորիան և միացավ Կոլումբիայի համալսարանի քիմիայի ամբիոնի դասախոսական կազմին։

## Աշխատանք քվանտային կետերի վրա
Քվանտային կետերի հետազոտության և զարգացման գործում Բրյուսը առանցքային դեր ունի։ Քվանտային կետերը փոքրիկ կիսահաղորդչային բյուրեղներ են, որոնց նանոմասշտաբի չափերը նրանց յուրահատուկ օպտիկական և էլեկտրոնային հատկություններ են տալիս։

Բրյուսն առաջինն էր, ով 1982 թվականին, անկախ, դրանք սինթեզի ենթարկեց լուծույթում։ Այդ ժամանակ նա ուսումնասիրում էր կադմիումի սուլֆիդի մասնիկների մակերեսների օրգանական ֆոտոքիմիան և փնտրելում արեգակնային էներգիայի հնարավոր կիրառություններ։ Նա նկատել էր, որ բյուրեղների օպտիկական հատկությունները փոխվել են, դրանց 24 ժամ լուծույթում թողնելուց հետո։

Բրյուսը տվել է, քվանտային չափերի էֆեկտներից կախված, քվանտային կետերի վարքագիծը հասկանալու տեսական հենքը։ Նա բացահայտեց կապը կիսահաղորդիչների մասնիկների չափի և նրանց արձակած լույսի ալիքի երկարության միջև, որն այժմ հայտնի է որպես Բրյուսի հավասարում։

Բրյուսը փորձել էր կապ հաստատել Խորհրդային Միության հետազոտողների հետ։ Սակայն միայն 1990 թվականին նրան վերջապես հաջողվեց հանդիպել Ալեքսեյ Եկիմովին և Ալեքսանդր Էֆրոսին, ովքեր 1981 թվականին, առաջին անգամ, ավելի տարրական պայմաններում, մշակեցին կիսահաղորդչային նանոբյուրեղներն ապակու մեջ, սակայն նրանց հետազոտությունները Միացյալ Նահանգներում հասանելի չէին։

## Ծանոթագրություններ

Կատեգորիա:Ամերիկացի քիմիկոսներ
Կատեգորիա:Ամերիկացի ֆիզիկոսներ
Կատեգորիա:Ամերիկացի մանկավարժներ
Ամերիկացի (ֆիլմ)

«**Ամերիկացի**», 2022 թվականի հայկական կատակերգական դրամա, որի սցենարիստը, խմբագիրը, ռեժիսորը և դերակատարը Մայքլ Գյուրջյանն է։ Ֆիլմը պատմում է ծագումով հայ ամերիկացու մասին, ով Երկրորդ համաշխարհային պատերազմից հետո հայրենադարձվում է Հայկական ԽՍՀ և հայտնվում խորհրդային բանտում։

Ֆիլմի պրեմիերան տեղի է ունեցել Վուդստոկի կինոփառատոնում 2022 թվականին և արժանացել է «Լավագույն խաղարկային ֆիլմ» մրցանակին։ Ֆիլմը դրական արձագանքներ է ստացել։ Օսկարի 96-րդ մրցանակաբաշխության ժամանակ ընտրվել է նաև «Լավագույն միջազգային լիամետրաժ ֆիլմ» անվանակարգում հայաստանյան հայտ։

## Սինոփսիս
Ամերիկահայ հայրենադարձ Չարլի Բախչինյանը ձերբակալվել է Խորհրդային Հայաստանում փողկապ կրելու անհեթեթ հանցագործության համար։ Մենախցում հայտնվելուց հետո նա շուտով հայտնաբերում է, որ իր խցիկի պատուհանից կարող է տեսնել բանտի կողքին գտնվող բնակելի շենքի ներսը։ Օր օրի հետևելով բնակարանում ապրող մի քանի բնիկ հայերի՝ Չարլին շուտով բացահայտում է այն ամենը, ինչի համար վերադարձել է Հայաստան։

«Ամերիկացի» ֆիլմը հույսի և ամենավատ պայմաններում գոյատևելու արվեստի մասին է։

## Դերասանական կազմ
* Մայքլ Գյուրջյան՝ Չարլի
* Հովիկ Կեուչկերյան՝ Տիգրան
* Նելլի Ուվարովա՝ Սոնա
* Միխայիլ Տրուխին՝ Դմիտրի
* Նարինե Գրիգորյան՝ Ռուզան
* Ժան-Պիեր Նշանյան՝ Վարդեն Սարգիսյան

## Թողարկում
«Ամերիկացի» ֆիլմը ստացել է «Լավագույն խաղարկային ֆիլմ» մրցանակը Վուդստոկի կինոփառատոնում, «Հանդիսատեսի համակրանք» մրցանակը Համբուրգի կինոփառատոնում և «Լավագույն խաղարկային ֆիլմ» մրցանակը Բելուայի միջազգային կինոփառատոնում։

Այն ունի 89% «թարմության» վարկանիշ Rotten Tomatoes ակնարկների ագրեգատորի վրա, որը հիմնված է 27 ակնարկների վրա, միջին գնահատականը՝ 7․3/10: Film Threat-ի Ալան Էնգին, ով, օրինակ, ֆիլմին դրական գնահատական է տվել, պնդում է, որ պատմությունը «հումորն ու անլրջությունը բերում է լուրջ թեմայի»։ Կինոքննադատ Ռիչարդ Փրոփեսն ասում է, որ «Ամերիկացին» «հսկայական ոգու և հույսի ֆիլմ է»։

## Ծանոթագրություններ

## Արտաքին հղումներ
* Ամերիկացի - Հայաստանի ազգային կինոկենտրոն
* Ամերիկացի - Սինեմանիա
* Հայկական «Ամերիկացին»
* Մայքլ Գյուրջյանի «Ամերիկացի» ֆիլմով կմեկնարկի «Ոսկե ծիրանը»

Կատեգորիա:2020-ականների անգլերեն ֆիլմեր
Կատեգորիա:2020-ականների ռուսերեն ֆիլմեր
Կատեգորիա:2022 ֆիլմեր
Կատեգորիա:Դրամա ֆիլմեր
Կատեգորիա:Հայերեն ֆիլմեր
Կատեգորիա:Հայկական ֆիլմեր
Կատեգորիա:Ֆիլմեր, որոնց գործողությունները տեղի են ունենում 1948 թվականին
Պեկանով կարկանդակ

**Պեկանով կարկանդակ,** քաղցր միջուկով կարկանդակ, որը պատրաստված է եգիպտացորենի օշարակից և պեկանից։ Հայտնի է ԱՄՆ-ում, որպես տոնական ուտեստ։ Մատուցվում է Գոհաբանության  և Սուրբ Ծննդյան օրերին։ Կարկանդակը հավանաբար առաջին անգամ պատրաստել են ֆրանսիացի դատապարտյալները Նոր Օռլեանում, երբ ընկույզի մասին իմացել են հնդկացիներից։

## Պատմություն
Հավանաբար, պեկանները դարեր շարունակ օգտագործվել են բնիկ ամերիկացիների կողմից, սակայն աղանդերի բաղադրատոմսը հրապարակվել է միայն 19-րդ դարի վերջին։ 1870-ական թվականներին Տեխասի խոհարարական գրքերում հայտնվեցին շատ բաղադրատոմսեր, որոնք պարունակում էին պեկան՝ որպես հիմք կամ հավելում։ Անհնար է վստահորեն ասել, որ պեկանով կարկանդակի բաղադրատոմսը պատկանում է կոնկրետ անձի։ Ենթադրվում է, որ այն պատկանել է Նոր Օռլեանում հաստատված ֆրանսիացիներին, սակայն այս տեսությունը հաստատող ոչ մի ապացույց չկա։ Կարկանդակի բաղադրատոմսն առաջին անգամ տպագրվել է 1898 թվականին Սենթ Լուիսի եկեղեցու խոհարարական գրքում՝ ուղարկված Տեխասից մի կնոջ կողմից։ Պեկանի կարկանդակներն ավելի տարածված էին հարավային նահանգներում, քանի որ հենց այնտեղ էր աճում պեկանի ծառը։ Ավելի ուշ խոհարարական ընկերություններից մեկը հանրահռչակել է աղանդերի բաղադրատոմսը։ 1920-ականների կեսերին սննդամթերքի ընկերությունները հաճախ ստեղծում և գովազդում էին բաղադրատոմսեր՝ սպառողներին գայթակղելու իրենց արտադրանքը գնելու և օգտագործելու համար։ Դրանցից էր եգիպտացորենի օշարակ արտադրող «Կարո» ընկերությունը ()։ Նրանք օշարակի բանկաների վրա տպեցին պեկանով կարկանդակի բաղադրատոմսը, ինչը օգնեց, որ ուտեստը տարածվի ամբողջ հարավում՝ և՛ եգիպտացորենի օշարակով, և՛ պեկանով, այնուհետև ամբողջ երկրում։ Քանի որ բաղադրատոմսը պարզ էր, շատ ամերիկացիներ սկսեցին թխել և իրենց տոնական սեղաններին պեկանով կարկանդակ դնել։

Ներկայումս պեկանով կարկանդակը դարձել է ամերիկյան ավանդական խոհանոցի յուրահատուկ աղանդերներից մեկը։ Հուլիսի 12-ը պեկանով կարկանդակի ազգային օրն է։ 2013-ին Տեխասի Ներկայացուցիչների պալատը որոշում ընդունեց, որով պեկանով կարկանդակը կդհռչակվի որպես Տեխաս նահանգի պաշտոնական աղանդեր  (անգլ․ National Pecan Pie Day): Պեկանով կարկանդակը դարձել է Գոհաբանության օրվա ուտեստ՝ դդումով և խնձորով կարկանդակի հետ միասին։

## Բաղադրիչներ և տեսակներ
Կարկանդակը լցված է թարմ պեկանի, ձվի, շաքարի, եգիպտացորենի օշարակի և կարագի քաղցր խառնուրդով։ Ինչպես ցանկացած դասական ուտեստի բաղադրատոմս, պեկանով կարկանդակն էլ ունի բազմաթիվ այլ պատրաստման տարբերակներ։ Ավանդական պեկան կարկանդակի հայտնի հավելումները ներառում են բուրբոն, վիսկի, մանրացված կոկոս և շոկոլադ։ Շագանակագույն շաքարը երբեմն փոխարինում է եգիպտացորենի օշարակին։ 20-րդ դարի սկզբի պեկան կարկանդակի բաղադրատոմսերը երբեմն պարունակում էին այնպիսի ապրանքներ, ինչպիսիք են կաթը և չամիչը, բայց երբ «Կարո»–յի օշարակի բաղադրատոմսը տարածվեց ամբողջ երկրում, բաղադրիչները քիչ փոխվեցին (բացառությամբ անհատական ​​նախասիրությունների)։

Պեկանով կարկանդակի բաղադրատոմսից շատերում խորհուրդ է տրվում օգտագործել «Կարո» եգիպտացորենի օշարակ, մյուսներում՝ թխկու օշարակ կամ մեղր։

Պեկանով կարկանդակը սովորաբար համեմվում է աղով և վանիլինով, իսկ երբեմն՝ շոկոլադով և վիսկիով։ Կարկանդակը հաճախ մատուցում են հարած սերուցքով։

## Ծանոթագրություններ

Կատեգորիա:Աղանդեր
Կատեգորիա:Ուտեստներ այբբենական կարգով
Մույթ

thumb|200px|Իդֆուի տաճարը
thumb|200px|Իդֆուի տաճարի բակը
thumb|200px|Տեկորի տաճարը 1840-ական թթ.
**Մույթ**, հարթ ծածկեր, կամարներ, թաղեր կրող կառուցվածքային տարր՝ մեծ հատվածքի սյուն։ Ճարտարապետական հնագույն հուշարձաններում մույթը եղել է միակտոր քարից կամ քարե մեծ կտորներով շարված (Եգիպտոս)։ Միջագետքում մույթը կազմվել է աղյուսաշար, իրար կցված չորս քառանկյունի սյուներից, Հունաստանում տարածում չի ունեցել, Հին Հռոմում մշակվել են տարբեր ձևերի մույթեր և կիրառվել որպես հիմնական կրող տարր։ 

Մույթերի գլխավոր տիպերը՝ ուղղանկյուն, եռաթև, խաչաձև կտրվածքներով առկա են հայ ճարտարապետությունում սկսած վաղ քրիստոնեության շրջանից։ Եռաթև մույթեր ունեն Քասախի, Եղվարդի, Աշտարակի Ծիրանավորի (IV–V դդ․) բազիլիկները, խաչաձև մույթեր (վաղագույն օրինակները Հին Հռոմից հետո Հայաստանում են)՝ Աղցի եռանավ բազիլիկը (IV դար, V դարից ոչ ուշ ուղղանկյուն մույթերը վերակառուցվել են խաչաձևի), Էջմիածնի (483-ի վերակառուցումից հետո, ըստ Ա․ Խաչատրյանի արդեն IV դ․ սկզբից) և Տեկորի (IV–V դդ․) տաճարները, Երերույքի բազիլիկը (IV–V դդ․)։ Հետագա զարգացումը Անիի Մայր տաճարի (989–1001, ճարտարապետ Տրդատ) տասներկու կամար կրող սյունախրձերով մշակված, փնջաձև մույթերն էին, որոնք ավելի ուշ համարվել են գոթական ճարտարապետության բնորոշ առանձնահատկություններից։

Կատեգորիա:Շինարարական տարրեր և կառուցվածքներ
Կատեգորիա:Տաճարային ճարտարապետություն
«Փարիզ-Նյու Յորք» ավտոերթ

**«Փարիզ-Նյու Յորք ավտոերթ»** (), Ժորժ Մելիեսի համր կարճամետրաժ ֆիլմ՝ բաղկացած 15 դրվագներից և 26 կամ 28 տեսարաններից։ Մելիեսի լավագույն ճանապարհորդական ֆիլմերից մեկը։ Պրեմիերան կայացել է 1908 թվականի հուլիսին։ Համարվում է կորած։

## Տեսարանների ցանկ
Տեսարաններ ցանկը տրված է Ֆիլիպ Ռեժի «Ֆրանսիացի ռեժիսորների հանրագիտարան»-ից։

# Նյու Յորքից ուղարկվածները
# Մրցարշավորդներ
# Ավտոմոբիլային խոհանոց։ «Վերջին ավտոմոբիլին կցված է շարժական խոհանոց։ Խոհարարը ընթրիք է պատրաստում, երբ հանկարծ հայտնվում է մի սևամորթ տղամարդ և ուզում է սոուսը փորձել։ Կատաղած խոհարարը թավայի պարունակությունը լցնում է գլխին՝ ի ուրախություն հանդիսատեսի»։
# Ժայռոտ լեռներ
# Ընկնել ձորը
# Իրոկեզների մոտ
# Հրդեհավտանգ հեղուկ
# Կարմրամաշկերի փետուրներ
# Օդում
# Ալյասկա
# Ոսկու քարանձավ
# Շների թիմ
# Բերինգի նեղուց
# Աղետ
# Ծովի խորքում
# Սառցե դաշտ
# Արջերի մեջ
# «Հայրենիք» օդապարիկ 
# Փրկված ենք
# «Հայրենիք» քարշակի վրա
# Սիբիրում
# Սահորդներ
# Գերմանիայի միջոցով
# Թափառող արվեստագետների քարավան
# Կոնկորդի հրապարակ
# Հաղթական Ժամանում
# Զորավար ձի
# Ընդհանուր ոգևորություն

## Ֆիլմի վերլուծություն
Ֆիլմը հիմնականում հիշեցնում էր Մելեսի մեկ այլ՝ «Մոնտե-Կարլո-Փարիզ չվերթ» աշխատանքին, նկատելի էր նաև «Անմոռանալի ճանապարհորդություն» ֆիլմի ազդեցությունը։ Քննադատները նաև նշել են Ժյուլ Վեռնի «Աշխարհի շուրջը 80 օրում» և «Փարիզ-Նյու Յորք ավտոերթում», ստեղծագործությունների ազդեցությունը և «Փարիզ-Մոնտե Կառլո չվերթ»-ը։ Էլիզաբեթ Էզրան մեջբերում է վերը նկարագրված «Ավտոմեքենայի խոհանոց» տեսարանը, որպես Մելիեսի ռասիզմի օրինակներից մեկը։

## Այլ անվանումներ
* «Ավտոերթ «Նյու Յորք-Փարիզ»» (), «Նյու Յորք-Փարիզ ավտոերթի դժբախտությունները» ().

## Ծանոթագրություններ

Կատեգորիա:1908 ֆիլմեր
Կատեգորիա:Ժորժ Մելիեսի ֆիլմեր
SOSTAC

**SOSTAC**, մարքեթինգային մոդել, որը մշակվել է PR Սմիթի կողմից 1990-ական թվականներին և ավելի ուշ ձևակերպվել է նրա 1998 թվականի «Մարքեթինգային հաղորդակցություններ» գրքում, որին հաջորդել է «SOSTAC ուղեցույցներ Ձեր կատարյալ պլանի համար» (2011) շարքը և «SOSTAC ուղեցույց թվային մարքեթինգի Ձեր կատարյալ պլանի համար» (2020)։

Այն Սմիթի մարքեթինգի վեց հիմնական ասպեկտների հապավումն է՝ իրավիճակ (), նպատակներ (), ռազմավարություն (), մարտավարություն (), գործողություն () և վերահսկողություն ():

SOSTAC-ը պարունակում է ընդհանուր մարքեթինգի ռազմավարություն, որը կարող է կիրառվել տարբեր առևտրային իրավիճակներում։ Այն ներառում է խորը SWOT վերլուծություն, որն օգնում է բիզնեսներին պատրաստվել մարքեթինգային արշավներին. հիմնական տարբերությունն այն է, որ SOSTAC-ը նաև կենտրոնանում է գործընթացի իրականացման փուլերի՝ մարքեթինգային հաղորդակցությունների և այժմ՝ թվային մարքեթինգի վրա։

SOSTAC-ի կառուցվածքը պարզ տրամաբանություն է, որը հիմնված է իրավիճակի խորը վերլուծության վրա, որը տեղեկացնում է ռազմավարության և մարտավարության վերաբերյալ կայացված հետագա որոշումների մասին։ Դրա տրամաբանությունը կարող է թույլ տալ ավելի լավ որոշումներ կայացնել և, հետևաբար, ավելի որակյալ պլաններ կազմել։

Մարքեթինգի փորձագետները SOSTAC-ը հարմարեցրել են մի շարք կոնկրետ իրավիճակների, ներառյալ ուղղակի մարքեթինգը և էլեկտրոնային մարքեթինգը։ Գործընթացի քայլերը նույնպես հարմարեցվել են ինտերնետային անվտանգության համակարգերի և ընկերության բիզնես պլանների մշակմանը։

## Քայլերը SOSTAC-ում
**Իրավիճակ* հատվածում գնահատվում է, թե որտեղ է գտնվում բիզնեսը հիմա (որտե՞ղ եք դուք հիմա)։
**Նպատակներ* հատվածում սահմանվում է բիզնեսի առաքելությունը և նպատակները (որտե՞ղ եք դուք ցանկանում լինել)։
**Ռազմավարությունն* ակնարկ է այն մասին, թե ինչպես հասնել նպատակներին (ինչպե՞ս եք ցանկանում հասնել այնտեղ)։
**Մարտավարություն* հատվածում նշվում են ռազմավարության տարրերը (օրինակ՝ մարքեթինգ միքս) (կոնկրետ ինչպե՞ս ենք մենք այնտեղ հասնում)։
**Գործողություններ* հատվածում նշվում է, թե ինչպես եք դուք պատկերացնում պլանի գերազանց կատարումը (ո՞րն է մեր պլանը)։
**Վերահսկողություն* հատվածում սահմանվում է, թե ինչպես եք դուք իմանում, թե արդյոք հասնում եք նպատակին (ի՞նչն եք վերահսկում)։

## Ծանոթագրություններ

## Արտաքին հղումներ
*  SOSTAC-ի վեբկայք
*www.PRSmith.org
*PRSmithPerfectPlan4minutes
*PRSmithPerfectPlan3minutes

Կատեգորիա:Մարքեթինգ
Բաո Չժաո

**Բաո Չժաո** (, ), չինացի բանաստեղծ, ապրել է Հարավային Սուն կայսրությունում։

## Կենսագրություն
Ծնվել է Դունգանե քաղաքում։ Սերել է մանր պաշտոնյայի աղքատ ընտանիքից։ Ստացել է դասական կրթություն, արդեն երիտասարդ տարիքում սկսել է բանաստեղծություններ գրել։ Սկզբում ծառայել է արքայազն Լյու Ցինի մոտ, 444 թվականին վերջինիս մահից հետո՝ արքայազն Լյու Ցզյունի մոտ։ 445 թվականին տեղափոխվել է կայսր Սյաո-ուի շքախումբ։ Մահացել է 466 թվականին՝ պետությունում արյունալի անկարգությունների ժամանակ։

Գրական համբավը հասել է միայն մահից երկու դար անց՝ արդեն Թանի դարաշրջանում։ Բաոն անհասկանալի էր իր ժամանակի համար, երբ ավելի շատ գնահատում էին «նուրբ» բանաստեղծությունները։ Հետևելով յուեֆուի ժողովրդական երգերին, Բաոն ողբում էր, որ աշխարհում անարդարություն է տիրում, կարեկցում էր հասարակ ու աղքատ մարդկանց։ Գրել է նաև բանաստեղծություններ ֆու և շի ժանրերում։ 21-րդ դարում Բաո Չժաոյի ժառանգությունը կազմում է 44 յուեֆու և 86 շի, ինչպես նաև 9 ֆու և 30 գեղարվեստական գրականության շարադրություններ (վեն)։ Բաո Չժաոյի երգերը, որոնք հիմնված են յոթ բառանոց հատվածի վրա, ինչպիսիք են յուեֆուի «Տասնութ բանաստեղծություն փշոտ ճանապարհի մասին» (այլ անվանում «Ճանապարհային դժվարություններ», ), հիմք են հանդիսացել նոր ժանրի համար և մեծ ազգեցությում են ունեցել Լի Բոյի և Դու Ֆուի ստեղծագործության վրա։ Ֆու ժանրում Բաոյի ամենահայտնի ստեղծագործություններից մեկը «Գովերգ մոլախոտով գերաճած քաղաքի մասին»-ն է(), որը գրել է Գուանլին քաղաքի պատի ավերակների հիման վրա () 450-ականների վերջին։ Այն պատկերում է քաղաքի անկման սարսափելի իրավիճակը, ցույց է տալիս մարդկային գոյության ողբերգությունը և ժամանակի անողոքությունը մարդկանց ստեղծագործությունների նկատմամբ։ Այս գովերգում Բաո Չժաոն նշում է այն մագնիսները, որոնք տեղադրվել են Գուանինի դարպասի մոտ՝ զինված թշնամիներին հակազդելու համար։

## Ծանոթագրություններ

## Литература
* 
* Sur les Berges du Fleuve, choix de poèmes traduits du chinois et présentés par Michel Kuttler, éd. bilingue, Éditions de la Différence, coll. " Orphée ", Paris, 1992.

Կատեգորիա:Չինացի բանաստեղծներ
Սեմ Քերր

**Սամանթա Մեյ Քերր** (, ), ավստրալիացի պրոֆեսիոնալ ֆուտբոլիստուհի, որը որպես հարձակվող խաղում է Անգլիայի կանանց Սուպերլիգայի «Չելսի» ակումբում և Ավստրալիայի կանանց ազգային հավաքականում, որի ավագն է 2019 թվականից։ Հայտնի է իր արագությամբ, հմտությամբ և համառությամբ, նա համարվում է աշխարհի լավագույն հարձակվողներից մեկը, և Ավստրալիայի մեծագույն մարզիկներից մեկը։

Քերրը Ավստրալիայի բոլոր ժամանակների լավագույն ռմբարկուն է, ինչպես նաև ԱՄՆ-ի Կանանց ֆուտբոլի ազգային լիգայի բոլոր ժամանակների լավագույն ռմբարկուն է։ Նա միակ կին ֆուտբոլիստն է, ով նվաճել է «Ոսկե խաղակոշիկը» երեք տարբեր լիգաներում և երեք տարբեր մայրցամաքներում՝ W-League (Ավստրալիա/Նոր Զելանդիա) 2017–18 և 2018–19, NWSL (Հյուսիսային Ամերիկա) 2017-2018 և 2019 թվականներին, իսկ Կանանց Սուպերլիգան (Եվրոպա) 2020–21 և 2021–22 թվականներին։

## Վաղ կյանք
Քերրը ծնվել է Արևմտյան Ավստրալիա նահանգի Պերթ արվարձանում՝ Արևմտյան Ավստրալիայի Արևելյան Ֆրեմանտլ քաղաքում։ Նա Ռոքսաննա և Ռոջեր Քերրի դուստրն է։ Նրա հայրը՝ ավստրալիացի պրոֆեսիոնալ ֆուտբոլիստ, ծնվել է Կալկաթայում՝ անգլիացի հոր (փետր քաշային բռնցքամարտիկ) և հնդիկ մորից, որը բասկետբոլ էր խաղում։ Նրա մայրը նույնպես սպորտային ընտանիքից է. հայրը՝ Հարրին և հորեղբայր Կոն Ռեգանը Արևմտյան Ավստրալիայի ֆուտբոլային լիգայի պրոֆեսիոնալ ֆուտբոլիստներ էին։

Չնայած որոշ դժվարությունների՝ ավստրալական կանոններից ֆուտբոլի ասոցիացիայի ֆուտբոլի անցման հետ կապված, 13 տարեկանում նրան նկատել է Perth Glory-ի հարձակվող Բոբի Դեսպոտովսկին, ով նկարագրել է իր աթլետիկիզմն ու հում տաղանդը որպես «բացառիկ»։ 15 տարեկանում նա կատարեց իր դեբյուտը W-League-ում և միջազգային առաջնությունում։

## Անձնական կյանք
Քերրը ներկայումս հարաբերությունների մեջ է ամերիկացի ֆուտբոլիստ Քրիստի Մյուիսի հետ։ 2023 թվականի նոյեմբերի 9-ին *People* ամսագրին տված հարցազրույցում Մյուիսը հաստատեց, որ ինքը և Քերրը նշանադրված են.։ Նա նախկինում հարաբերությունների մեջ էր Պերտ Գլորիի և Չիկագոյի Կարմիր աստղերի նախկին թիմակից Նիկի Սթենթոնի հետ։

Քերը West Coast Eagles-ի կողմնակիցն է և եղել է ակումբի թիվ մեկ տոմսերի սեփականատերը 2019 և 2020 թվականներին։ Նրա եղբայրը՝ Դանիել Քերրը, West Coast Eagles-ի նախկին խաղացող է։

2023 թվականի հոկտեմբերի 27-ին Արևմտյան Ավստրալիայի նահանգի նոր ավարտված ֆուտբոլային կենտրոնն իր պաշտոնական բացման ժամանակ պաշտոնապես անվանվեց Սեմ Քերր ֆուտբոլային կենտրոն։

## Կարիերայի վիճակագրություն

### Ակումբ

### Միջազգային

## Ծանոթագրություններ

Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:Անգլիայի լեգեոներ ֆուտբոլիստներ
Կատեգորիա:Ավստրալիայի հավաքականի ֆուտբոլիստներ
Կատեգորիա:Ավստրալիացի ֆուտբոլիստներ
Կատեգորիա:Ավստրալիացիներ
Կատեգորիա:Կանանց ֆուտբոլի հարձակվողներ
Կատեգորիա:Չելսիի ֆուտբոլիստներ
Կատեգորիա:Ֆուտբոլիստուհիներ
«Նորթվուդս» գործողություն

thumbnail|185px|«Նորթվուդս» գործողության ծառայողական գրություն (Մարտի 13, 1962)։
«**Նորթվուդս**» գործողությունը, որը նախատեսված է եղել 1962 թվականին ԱՄՆ պաշտպանության նախարարության կողմից, նպատակ է ունեցել ամերիկյան հասարակական կարծիքը նախապատրաստել զինված ներխուժմանը Կուբա՝ Ֆիդել Կաստրոյի կառավարությունը տապալելու նպատակով։ Գործողությունը ենթադրել էր ահաբեկչական գործողությունների իրականացում ՝ երևակայական կամ իրական զոհերով ԱՄՆ-ի, Կուբայի և այլ երկրների տարածքում, ներառյալ ինքնաթիռների առևանգում, կեղծ դրոշի ներքո թշնամական գործողությունների իմիտացիա, պետության կողմից կազմակերպված ահաբեկչական գործողություններ։ Գործողությունը «Կուբայական նախագծի» մի մասն էր, որը մշակվել էր ԱՄՆ կառավարության կողմից՝ նախագահի նախաձեռնությամբ։ Ծրագրի նախաձեռնողներն են եղել պաշտպանության նախարարության մի շարք բարձրաստիճան պաշտոնյաներ, այդ թվում՝ Շտաբների պետերի միացյալ կոմիտեի ղեկավար գեներալ Լայման Լեմնիցերը։

1962 թվականի մարտի 13-ին պաշտպանության նախարար Ռոբերտ ՄաքՆամարան գերգաղտնի պլանը ներկայացրել է նախագահ Ջոն Քենեդիին։ Այնուամենայնիվ, Քենեդին մերժել է նախագիծը և շուտով աշխատանքից հեռացրել է Լեմնիցերին։ Չնայած դրան, Շտաբների ղեկավարների համատեղ կոմիտեն շարունակել է պլանավորել գործողություններ, որոնց նպատակն է եղել Կուբայի պետության կողմից թշնամական գործողությունների կեղծման բեջ։

## Աղբյուրներ
Գործողության հիմնական առաջարկները ներկայացվել են «Կուբա ռազմական ներխուժման օրինականության հիմնավորում (հույժ գաղտնի)» () փաստաթղթում, որն իրենից ներկայացնում է մի քանի սևագիր ծառայողական գրությունների հավաքածու։ Դրանք գրվել են ԱՄՆ պաշտպանության նախարարությունում և Շտաբների պետերի միացյալ կոմիտեում, որոնք ներկայացնում են այսպես կոչված «Կարիբյան տարածաշրջանի ուսումնասիրության խումբը» ()։

«Նորթվուդս» գործողությանը վերաբերող փաստաթղթերը գաղտնազերծվել են 1997 թվականի նոյեմբերին։

## Գործողության բովանդակություն
Ի թիվս այլոց, դիտարկվել են գործողության հետևյալ տարբերակները.

* Գուանտանամոյում հարձակումների, անկարգությունների և սաբոտաժի գործողությունների կազմակերպում։
* Ամերիկյան նավի կամ ինքնաթիռի պայթեցում։
* «ՄիԳերի» հարձակումների իմիտացիա քաղաքացիական ծովային և օդային նավերի վրա։
* Ինքնաթիռի վթարի կեղծում, որը կհանգեցներ մեծ թվով ամերիկացի ուսանողների մահվան։
* Ահաբեկչությունների կազմակերպում Մայամիում և Վաշինգտոնում։

Բոլոր նման գործողությունների համար պատասխանատվությունը պետք է դրվեր Կուբայի ուժերի վրա՝ Կուբայի դեմ ամերիկյան հետագա ագրեսիան արդարացնելու համար։

## Ծանոթագրություններ

Կատեգորիա:ԱՄՆ-ի պատմություն
Կատեգորիա:Գործողություններ կեղծ դրոշի ներքո
Կատեգորիա:Կուբայի պատմություն
Կատեգորիա:Հակակոմունիզմ
Կատեգորիա:Ռազմագիտություն
Կատեգորիա:Քարոզչությունն ԱՄՆ-ում
Կարանդաշի հուշարձան

**Կարանդաշի հուշարձան**, Սոցիալիստական աշխատանքի հերոս, ԽՍՀՄ ժողովրդական արտիստ Միխայիլ Նիկոլաևիչ Ռումյանցևի (բեմական կեղծանունը՝ Կարանդաշ) հուշարձանը Բելառուսի Գոմելի մարզի Գոմել քաղաքում։

## Պատմություն և նկարագրություն
Գոմել քաղաքում Գոմելի պետական կրկեսի շենքի մոտ 2006 թվականի հունիսի 1-ին բացվեց ծաղրածու Կարանդաշի հուշարձանը։ Հուշարձանը նվիրված է խորհրդային ականավոր ծաղրածու, Սոցիալիստական աշխատանքի հերոս, ԽՍՀՄ ժողովրդական արտիստ Միխայիլ Նիկոլաևիչ Ռումյանցևին։ Միխայիլ Նիկոլաևիչ Ռումյանցևը հաճախ էր գալիս Գոմել քաղաք և ելույթ ունենում Գոմելի պետական կրկեսում։ Նա սիրում էր այս քաղաքը, Գոմելի բնակիչները միշտ ուրախությամբ էին ընդունում նրան, իսկ նա շնորհակալություն հայտնեց հանդիսատեսին քաղաքային գործադիր կոմիտեին ուղղված իր նամակներում, որոնք դեռ պահվում են Գոմելի պետական կրկեսում։

Կարանդաշի հուշարձանը բրոնզից ձուլված կոմպոզիցիա է։ Հուշարձանի հեղինակը քանդակագործ Վյաչեսլավ Դոլգովն է, ով այս կոմպոզիցիան անվանել է «Կարանդաշը և նրա Կլյասկա շունը»։ Կոմպոզիցիան պատրաստված է ցածր պատվանդանի վրա, նկարիչ Մ. Ռումյանցևի հասակով, ծաղրածուի հագուստով, գլխարկով և ձեռնափայտով, ինչպես նաև նրա բեմական գործընկեր շունը՝ Կլյասկա անունով սկոտչ-տերյերը, որին այդպես անվանել էին սև գույնի համար։ Պատվանդանի շուրջը դրված է լուսադիոդային մայթ, որը գիշերը լույս է տալիս։ Տարբեր տարիներին Միխայիլ Ռումյանցևը ունեցել է 13 շուն, իսկ փոքրիկ Կլյասկա շունը նրա մոտ հայտնվել է 1930 թվականին։

Կարանդաշի հուշարձանի հանդիսավոր բացմանը հրավիրված էր Միխայիլ Ռումյանցևի թոռնուհին՝ Օվենե Ռումյանցևան։ Նա նշել է, որ սա առաջին հուշարձանն է, որը ստեղծվել է իր պապի իրական հասակով և դրանում առավել ճշգրիտ վերստեղծվել է Կարանդաշի ծաղրածուի, նրա պապի՝ Միխայիլ Նիկոլաևիչ Ռումյանցևի կերպարը։

## Ծանոթագրություններ

## Արտաքին հղումներ

Կատեգորիա:2006 հիմնադրումներ
Կատեգորիա:2006 քանդակներ
Կատեգորիա:Քանդակներ այբբենական կարգով
L'enfer

«**L'enfer**» (*Հայերեն՝ «Դժոխք»*), բելգիացի երգիչ-երգահան Ստրոմայի երգը։ Առաջին անգամ թողարկվել է 2022 թվականի հունվարի 9-ին՝ ուղիղ եթերով, ֆրանսիական գլխավոր TF1 հեռուստաալիքի երեկոյան լուրերի հարցազրույցի ժամանակ։ Այն դեպրեսիայի և ինքնասպանության մասին է։ «L'enfer»–ը Ստրոմայի *[[Multitude]]* ալբոմի երկրորդ սինգլն է։ Ալբոմը թողարկվել է 2022 թվականի մարտի 4-ին։

## Երգացանկ

## Հիթ–շքերթներ

### Շաբաթական հիթ–շքերթներ

### Տարեկան հիթ–շքերթներ

## Հավաստագրումներ

## Թողարկման պատմություն

## Ծանոթագրություններ

Կատեգորիա:2022 սինգլներ
Կատեգորիա:Ֆրանսերեն երգեր
Կատեգորիա:Երգեր ինքնասպանության մասին
Կատեգորիա:Սինգլներ այբբենական կարգով
Տանգեռանգ Սելատան

**Տանգեռանգ Սելատան** (, ինդոնեզերենից թարգմանած՝ նշանակում է *Հարավային Տանգեռանգ*), քաղաք Ինդոնեզիայում՝ Ճավա կղզում, Բանտեն նահանգում, Տանգեռանգ քաղաքի հարևանությամբ։ Այդ երկրի խոշոր բնակավայրերից մեկն է. 2010 թվականի տվյալներով բնակչության թվաքանակը եղել է 1 037 000, 2020 թվականի տվյալներով՝ 1.354.350: Ընկած է երկրի մայրաքաղաք Ջակարտայից 20 կիլոմետր դեպի արևմուտք և փաստացի նրա արբանյակն է։ Զբաղեցնում է 164,85 քառակուսի կիլոմետր տարածք։

Համայնքը կազմավորվել է 2008 թվականի հոկտեմբերին Տանգեռանգի շրջանի վարչական վերաբաժանման ժամանակ։ Քաղաքը բաժանված է վարչական յոթ միավորի։
# Սերպոնգ
# Հյուսիսային Սերպոնգ
# Պոնդոկ Արեն
# Չիպուտատ
# Արևելյան Չիպուտատ
# Պամուլանգ
# Սետու

Քաղաքապետի առաջին ընտրությունները կայացել են 2010 թվականի նոյեմբերի 13-ին. գրանցվել է 732 195 ընտրող. Мэром была избрана Айрин Рахми Диани:

## Կլիմա
Տանգեռանգ Սելատանին բնորոշ է արևադարձային անձրևային անտառների կլիման (Af). տեղումները համեմատաբար չափավոր են հունիս-սեպտեմբեր և առանձնապես առատ՝ հոկտեմբեր-մայիս ամիսներին։

## Պատկերասրահ

Balai Kota Tangsel.jpg|Քաղաքապետարանը
MenaraPandangWalikotaTangsel.jpg|Աշտարակը
Hall Stasiun Pondok Ranji diperbesar.jpg|Երկաթուղային կայարանը
JJS kosha.JPG|Ճապոնական դպրոցը քաղաքի Պոնդոկ Արեն թաղամասում
Gedung SMP Negeri 4 Tangerang Selatan.jpg|Քոլեջներից մեկը


## Ծանոթագրություններ

## Արտաքին հղումներ
* Sekolah dan Daycare Alam Sutera
* Official website 

Կատեգորիա:Ինդոնեզիայի բնակավայրեր
Կատեգորիա:Ինդոնեզիայի քաղաքներ
Ներքնաշապիկ

**Ներքնաշապիկ**, ներքնազգեստի տեսակ, որը կրում են վերնաշապիկի տակից և նախատեսված է մարմնի քրտնքից և հոտերից պաշտպանելու համար։ Այն կարող է ունենալ կարճ թև (T-shirt) կամ լինել անթև (A-shirt): Առավել հաճախ տերմինը վերաբերում է մարմնի վերին հատվածի ներքին հագուստին, որը կրում են տղամարդիկ։

Ներքաշապիկը կարելի է հագնել՝ մարմինը կոշտ կամ այլ անհարմար գործվածքից պաշտպանելու համար։ Այն նաև դարձնում է զգեստները քիչ թափանցիկ՝ նվազեցնելով գործվածքի կողմից ներծծվող քրտնքի քանակը։ Այն կարելի է կրել ձմռան ամիսներին՝ որպես ջերմության լրացուցիչ շերտ, ինչպես նաև այն նվազեցնում է հագուստի վերին շերտերի մաշվածությունը։

## Պատմություն
Զանգվածային գործարանային արտադրության ներքնաշապիկները տարածված դարձան Արևմուտքում 20-րդ դարի սկզբին, երբ նորարարությունները բաժանեցին սովորական ներքնազգեստ երկու մասի՝ մարմնի վերին և ստորին հատվածների համար։

## Ներքնաշապիկի տեսակները

* Անթև ներքնաշապիկը, որը նաև հայտնի է որպես A-shirt, ունի մեծ թևային և պարանոցային բացվածք, քիչ է պաշտպանում թևատակերի քրտինքը։
* V- պարանոցով վերնաշապիկը ունի V-աձև պարանոց։
* Երկարաթև շապիկն ունի երկար թևեր և կարող է օգտագործվել զով եղանակին։ Այս տեսակի վերնաշապիկը նույնպես սովորաբար կրում են աշխատանքային վերնաշապիկի տակից։

## Ծանոթագրություններ

Կատեգորիա:Հագուստ
Կատեգորիա:Հագուստի արդյունաբերություն
Fils de joie

«**Fils de joie**» (*Հայերեն՝ «Ուրախության որդի»*), բելգիացի երաժիշտ Ստրոմայի երգը։ Նրա *[[Multitude]]* ալբոմի երրորդ սինգլն է։ 7-դյույմ ձևաչափով սինգլը թողարկվել է 2022 թվականի հունիսի 23-ին։

«Fils de joie»-ն պատմում է մարմնավաճառի երեխայի մասին։ Երգը ներառում է հատված Netflix ընկերության «Բրիդջերթոն» հեռուստասերիալի թիզերից։ Մեղեդին համատեղում է բարոկկո երաժշտությունը և բրազիլական Կարիոկա ֆանկը։ Երգը օգտագործվել է նաև ''FIFA 23'' համակարգչային խաղի սաունդթրեքում։

Երաժշտական տեսահոլովակը, որը նկարահանել է ռեժիսոր Հենրի Սկոլֆիլդը, թողարկվել է 2022 թվականի մարտի 7-ին։ Տեսահոլովակում Ստրոմայը մարմնավորում է հորինված երկրի նախագահին։ Նա ելույթ է ունենում անհայտ կորած մարմնավաճառի համազգային հուղարկավորության ժամանակ՝ շրջապատված սպաներով և ծաղկեպսակներով, ռազմական շքերթի և թաղման թափորի ժամանակ։

## Երգացանկ

## Հիթ-շքերթներ
### Շաբաթական հիթ-շքերթներ

### Տարեկան հիթ-շքերթներ

## Հավաստագրումներ

## Մրցանակներ

## Թողարկման պատմություն

## Ծանոթագրություններ

Կատեգորիա:2022 սինգլներ